पाएं अपने शहर की ताज़ा ख़बरें और फ्री ई-पेपरडाउनलोड करें
जिले में लगातार कोरोना मरीज की संख्या बढ़ती जा रही है। ऐसे में ऑक्सीजन के लिए परेशान होते लोग जैसे-तैसे ऑक्सीजन सिलेंडर की व्यवस्था कर लेते हैं, पर ऑक्सीजन सिलेंडर में उपयोग किए जाने वाले फ्लोमीटर का इंतजाम नहीं कर पा रहे। बाजार में अधिक मांग होने के कारण यह फ्लोमीटर बाजार में आसानी से उपलब्ध नहीं है। इस बात को ध्यान में रखते हुए डॉ एमपीएन खरे ने एक ऐसा उपकरण तैयार किया है, जिसे फ्लोमीटर के रूप में काम में लिया जा सकता है।
सर्जन डॉ एमपीएन खरे ने बताया कि इन दिनों शहर में कोरोना मरीजों के इलाज के लिए ऑक्सीजन का संकट गहराया हुआ है। इस समस्या को दूर करने डॉ खरे ने एनेस्थीशिया एक्सपर्ट डाॅ. अरविंद शुक्ला और सहयोगी राजकुमार पटेल की सहायता से मेडिकल में उपयोग आने वाली सामग्री से ऐसा ही फ्लोमीटर बनाया। जिसे मुख्य फ्लोमीटर के विकल्प रूप में उपयोग में लाया जा सकता है। इस फ्लोमीटर का प्रयोग सबसे पहले उन्होंने अपने निजी क्लीनिक के मरीज पर किया।
रोजाना 40 फ्लोमीटर तैयार कर रही है
प्रयोग कारगर साबित होने पर उन्होंने ऐसे कई फ्लोमीटर बनाकर जिला अस्पताल में भर्ती मरीजों पर भी टेस्ट किए। डॉ. खरे द्वारा बनाए गए फ्लोमीटर को जिला अस्पताल में ऑक्सीजन सपोर्ट पर भर्ती मरीजों को निशुल्क दे रहे हैं। फ्लोमीटर निर्माता डॉ खरे ने बताया कि फ्लोमीटर न मिलने पर यह कारगर है, इससे किसी प्रकार का कोई नुकसान नहीं है। पिछले तीन दिनों में डाॅ खरे द्वारा करीब 120 फ्लोमीटर तैयार कर जिला अस्पताल में शहर के विभिन्न समाजसेवियों के माध्यम से भेजे हैं। डाॅ. खरे की टीम रोजाना करीब 40 से 50 फ्लोमीटर तैयार कर रही है, जो जिले के जरूरतमंद मरीजों को दिए जा रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn